|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Etikatörténet 2. (klasszikus német), Értékelméletek  **A kategorikus imperatívusz etikája**  szövegolvasó szeminárium, BONET01300, BBNSF15800  2025. tavasz  **KURZUSLEÍRÁS**  A kurzus célja, hogy megismertesse a résztvevőket Kant etikájával, amely ma is egyike a legbefolyásosabb etikai elméleteknek, ezen keresztül betekintést nyújtson az etika legfontosabb kérdéseibe, közben gyakoroltassa a szigorúan következetes gondolkodást, fokozza a szövegelemzési készséget és növelje a filozófiai szaknyelvben való jártasságot.  Hétről hétre egy-egy 4-6 oldalas szövegrészlet feldolgozására kerül sor Immanuel Kant *Az erkölcsök metafizikájának alapvetése* című művéből. A tanári irányítással végzett szövegolvasás feladata a mű argumentációs struktúrájának feltárása, legfontosabb tételeinek értelmezése és napjaink morális problematikájával való szembesítése.  **Oktató**: Hankovszky Tamás ([hankovszky@btk.ppke.hu](mailto:hankovszky@btk.ppke.hu))  **Időpont**: kedd 10.15 – 11.45  **Hely**: 414  **Munkamódszer**  A szeminárium a hallgatók otthoni és órai aktivitására épülő oktatási forma. Az órák a résztvevők tanári irányítással folyó beszélgetéseként valósulnak meg, így a foglalkozások látogatása, a csapatmunka és a hétről-hétre való készülés elengedhetetlen. Minden órát azzal kezdünk, hogy a kijelölt szöveg gondolati egységeit elkülönítjük egymástól, és minden egységgel kapcsolatban megpróbálunk válaszolni három alapvető kérdésre. 1. Miről szól (mi lehetne a címe)? 2. Mit állít azzal kapcsolatban, amiről szól? 3. Miért fontos ez az állítás a szöveg által megvalósítani kívánt projekt szempontjából? Ezért az órára való készülés terjedjen ki a szöveg tagolására és e kérdések megválaszolására. A foglalkozásra a kijelölt szöveget mindenki *kinyomtatva* hozza magával, és előzetesen jelölje be benne a gondolati egységek határát! Telefonon, tableten hozott szöveg nem megfelelő.  **Követelmények**  A hallgatók a félév végén aláírást és gyakorlati jegyet kaphatnak. A foglalkozásokon való aktív részvétel mindegyiknek feltétele. A gyakorlati jegyet a minidolgozatok és az otthoni készülésre épülő órai munka határozzák meg. Ha e kettő közül bármelyik elégtelen, a félév végi jegy is elégtelen.  Hiányzás A szemináriumokon a részvétel kötelező. A maximális hiányzási lehetőség 4x45 perc. Ennél több hiányzás esetén a kurzusra nem jár aláírás (így jegy sem). „Igazolt” és „igazolatlan” hiányzás között nincs különbség.  Órai munka Senki nem teljesítheti a kurzust anélkül, hogy bekapcsolódna az órákon folyó szakmai beszélgetésbe, erre pedig csak az otthoni felkészülés képesít!  Minidolgozat A második héttől kezdve minden órára minidolgozatot kell írni.  *Téma*: a soron következő szöveg tartalmának összefoglalója. Egyszerűen (és leegyszerűsítően) mesélje el, miről szól a szöveg, mik a főbb tézisei, érvei, milyen nagyobb egységekből épül fel stb. A dolgozat értékelésnek (a szöveg nyelvi megformáltsága mellett) egyik fontos szempontja, mennyire sikerült a lényeges pontokat kiemelnie. A feladat tehát nem az, hogy a minidolgozat önállóan feldolgozza ugyanazt a témát, amelyről a szerző is beszélt, vagy arról mondjon valamit, hogy hogyan beszélt róla, hanem hogy a lehető legpontosabban adja vissza azt, amit mondott. Természetesen ez is interpretációt követel, hisz a szerző mondandójának lényegét kell megragadni.  *Leadási határidő* (kinyomtatva *és* elektronikusan is be kell adni):  elektronikusan: az adott órát megelőző hétfő 22.00 óra ([hankovszky@btk.ppke.hu](mailto:hankovszky@btk.ppke.hu))  és  kinyomtatva: az adott órán  A határidő után leadott dolgozatok elmulasztottnak számítanak.  Az elmulasztható dolgozatok megengedett száma 3. Ennél több mulasztás esetén a kurzusra nem jár aláírás (így jegy sem).  A leadott minidolgozatnak el kell érnie egy bizonyos minőséget ahhoz, hogy ne számítson elmulasztottnak (hanem legalább elégtelennek). Nehéz egzakt módon definiálni, hogy milyen szintet. A leadott szövegből mindenesetre ki kell derülnie, hogy készítője legalábbis elolvasta és alapszinten megértette az elemzett szöveget. Ha pl. az összefoglaló csak a szöveg első feléről számol be, ez a feltétel nem teljesül. Az is fontos, hogy az egyes hallgatók által leadott dolgozatok eléggé különbözzenek egymástól, ne egymás átfogalmazásai legyenek.  Az elmulasztott minidolgozat „nullásnak” számít, ám a három legrosszabb jegy (legyen az elmulasztás vagy bármi más következménye) a félév végi jegybe nem számít bele. Hasonlóképpen nem számít bele a legjobb jegy sem, ha abból a jegyből a hallgató csak egyet szerzett.  A minidolgozat *formai követelményei*:   * Cím ne legyen, a cím helyére az elemzett bekezdések sorszáma kerüljön: (pl. 14–22) * Terjedelme szóközökkel együtt minimum 2800, maximum 3000 karakter (kb. egy oldal) legyen! A betűméret, a sorköz vagy a margók beállításával formálja úgy a szöveget, hogy egy-egy minidolgozat férjen el egy oldalon, és *esztétikusan* töltse ki azt! * A szöveg legyen folytonos (tehát nem vázlatpontokból álló)! Legfeljebb *négy* bekezdésre tagolódjon! * Mindenféle bevezető nélkül kezdődjön azonnal a kijelölt szöveg tartalmának ismertetésével! * A bemutatott gondolatokat ne értékelje, ne kontextualizálja! * Alcímeket ne tartalmazzon! * Bibliográfiát ne tartalmazzon! * Lábjegyzeteket ne tartalmazzon! * Egy-egy szintagmánál (pl. „kategorikus imperatívusz”) hosszabb idézeteket ne tartalmazzon! * A szöveget elektronikusan doc vagy docx formátumban kell beadni (más formátumot, pl. PDF nem fogadok el). * A fájl címe két egységből álljon: a dolgozat írójának vezetéknevéből, illetve a feldolgozott bekezdések sorszámából, kiegészítve – az „Első résztől” kezdve – a részre utaló számmal (pl. Hankovszky – 1,1-13)   A formailag nem megfelelő, (elektronikusan vagy nyomtatva) késve érkezett vagy a Word által is jelzett helyesírási hibákat tartalmazó dolgozatokat olvasatlanul elutasítom, és elmulasztottnak minősítem.  **A tervezett menetrend**  Az időbeosztás és az olvasnivalók a félév folyamán változhatnak. Ezért az órákra való készülést ajánlott mindig a kurzus honlapjának felkeresésével kezdeni.   |  |  | | --- | --- | | 2.11. | Kurzusmegbeszélés, bevezetés | | 2.18. | [*Előszó*](http://hankovszky.tamas.btk.ppke.hu/szgy/grundlegung/16-21k.pdf)– [Kérdések, magyarázatok](http://hankovszky.tamas.btk.ppke.hu/okta/kerd-grundlegung0.htm) | | 2.25. | [*Első rész*](http://hankovszky.tamas.btk.ppke.hu/szgy/grundlegung/22-33k.pdf)(1–13. bekezdés) – [Kérdések, magyarázatok](http://hankovszky.tamas.btk.ppke.hu/okta/kerd-grundlegung1.1.htm) | | 3.4. | *Első rész* (14–22. bekezdés) – [Kérdések, magyarázatok](http://hankovszky.tamas.btk.ppke.hu/okta/kerd-grundlegung1.2.htm) | | 3.11. | [*Második rész*](http://hankovszky.tamas.btk.ppke.hu/szgy/grundlegung/34-64.pdf)(1–15. bekezdés) – [Kérdések, magyarázatok](http://hankovszky.tamas.btk.ppke.hu/okta/kerd-grundlegung2.1.htm) | | 3.18. | *Második rész* (16–32. bekezdés) – [Kérdések, magyarázatok](http://hankovszky.tamas.btk.ppke.hu/okta/kerd-grundlegung2.2.htm) | | 3.25. | *Második rész* (33–45. bekezdés) – [Kérdések, magyarázatok](http://hankovszky.tamas.btk.ppke.hu/okta/kerd-grundlegung2.3.htm) | | 4.1. | *Második rész* (46–70. bekezdés) – [Kérdések, magyarázatok](http://hankovszky.tamas.btk.ppke.hu/okta/kerd-grundlegung2.4.htm) | | 4.8. | *Második rész* (71–89. bekezdés) – [Kérdések, magyarázatok](http://hankovszky.tamas.btk.ppke.hu/okta/kerd-grundlegung2.5.htm) | | 4.15. | **Szünet** | | 4.22. | **Szünet** | | 4.29. | [*Harmadik rész*](http://hankovszky.tamas.btk.ppke.hu/szgy/grundlegung/65-79.pdf)(1–19. bekezdés) – [Kérdések, magyarázatok](http://hankovszky.tamas.btk.ppke.hu/okta/kerd-grundlegung3.1.htm) | | 5.6. | *Harmadik rész* (20–35. bekezdés) – [Kérdések, magyarázatok](http://hankovszky.tamas.btk.ppke.hu/okta/kerd-grundlegung3.2.htm) | | 5.13. | Értékelés |   **Kötelező olvasmányok**  Kant, I.: *Az erkölcsök metafizikájának alapvetése.* Budapest, Raabe Klett 1998. 17-79.  (VAGY Kant: *Az erkölcsök metafizikájának alapvetése – A gyakorlati ész kritikája – Az erkölcsök metafizikája*. Budapest, Gondolat, 1991.) – [Eredeti](http://hankovszky.tamas.btk.ppke.hu/szgy/kant-grundlegung.pdf)  Tengelyi L.: Bevezetés és Elemző áttekintések. In Kant: *Az erkölcsök metafizikájának alapvetése*. Budapest, Raabe Klett, 1998. [2–14](http://www.uni-miskolc.hu/~bolantro/esszeiras/b_txt_tengelyi_1998.html)., 21., 30‒33., 59‒64., 77‒79.  Ross, D.: Kant etikája. Kommentár *Az erkölcsök metafizikájának alapvetésé*hez. In *Gond* 31. (2002) (VAGY Ross: [*Kant etikája*](http://hankovszky.tamas.btk.ppke.hu/szgy/ross.pdf). Budapest, Gond-Cura Alapítvány, 2005.)  **Ajánlott olvasmányok**  Korsgaard, Ch. M.: [Kant's formula of universal law](http://dash.harvard.edu/bitstream/handle/1/3201869/Korsgaard_KantForumulaUniversalLaw.pdf?sequence=2). In *Pacific Philosophical Quarterly* 1985. 1-2: 24-47.  Horn, Ch. – C. Mieth – N. Scarano: *Immanuel Kant. Grundlegung zur Metaphysik der Sitten. Kommentar*. Frankfurt, M., Suhrkamp, 2007  Droschel, A.: [A morál költségei](https://philarchive.org/archive/DORAMK) – Kant nyomán számolva. In *Magyar Filozófiai Szemle,* 1991. 4–6. 778–708.  Tengelyi L.: [Autonómia és világrend.](https://adt.arcanum.com/hu/view/Medvetanc_1984_4-1985_1_melleklet/?pg=0&layout=s) Kant az etika fundamentumáról. In *Medvetánc* 1984. 4. [Melléklet](https://www.atlantiszkiado.hu/medvetanc/Medvetanc_1984_4-1985_1_melleklet.pdf).  Röd, W.: *Bevezetés a kritikai filozófiába. Kant filozófiájának főbb problémái.* Debrecen, Csokonai, 1998. [116–179](http://filozofia.uni-miskolc.hu/wp-content/uploads/2018/09/KantRod3Etika.pdf).  Heller Á.: [Kant etikái](https://www.szaktars.hu/titgondolat/view/heller-agnes-portrevazlatok-az-etika-tortenetebol-1976/?pg=215&layout=s). In U.ő: *Portrévázlatok az etika történetéből.* Budapest, Gondolat, 212–288.  Málnási Bartók Gy.: [*Kant etikája és a német idealizmus erkölcsbölcselete*](http://mek.oszk.hu/03600/03603/index.phtml). Hága, Mikes International, 2006.  Nemo, Ph.: Az arc mezítelensége. Beszélgetés Emmanuel Lévinasszal. In *Műhely* 1994. 1. 4-8.  Szegedi Nóra: [Az autonómia etikája és a morálfilozófia autonómiája](https://real.mtak.hu/144195/1/113_Szegedi.pdf). Kant számvetése. Baumgartennel és Crusiusszal. In: *Tudomány és megértés. Schwendtner Tibor 60. születésnapjára*. Eger, Eszterházy Károly Katolikus Egyetem Líceum Kiadó. 2022. 113-124.  Szegedi Nóra: [A szabadság mint autonómia: Kant](http://filozofiaiszemle.net/wp-content/uploads/2017/01/Szegedi-N%C3%B3ra-A-szabads%C3%A1g-mint-auton%C3%B3mia-Kant.pdf). In *Magyar Filozófiai Szemle*60 (2016) 2. 100-128. |